《读两越类草呈赠参藩任公》
明代·韩上桂

玉壶照射珊瑚枝，金尊宝盌碧琉璃。天球大贝缘相袭，黄钟朗琉朱弦希。

此物寥寥谁可属，大雅任公追其躅。元水潜探象罔珠，荆山细剖陵阳玉。

浩气能令溟海翻，雄情直使昆崙蹴。顾我罗浮亦壮哉，赤城霞气相往来。

春行两越题应遍，啸弄暇日挥清裁。手授元文腾五色，虹霓万丈光莫逼。

贱子蓬心顿欲开，鸴鸠弱羽难为力。一代才华众所宗，昔者历下今见公。

孤飞未可遗群从，愿作浮云护赤龙。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。